Wɔatwerɛ nsɛm wei ɛwɔ Asante kasa mu Rita Akosua Dickson (wɔwoo no ɔsanaa bosome da a ɛdikan wɔ afe apem ahankron ne aduoson mu) yɛ Ghana phytochemist ne ɔbaa a ɔdikan a wɔyii no ma no bɛyɛɛ Vice chancellor maa Kwame Nkrumah University of Science and Technology. Ɔkɔɔ St. Monica's ntoasoɔ sukuu wɔ Mampong-Ashanti ɛhɔ na ɔsuaa GCE Ordinary Level nsɔhwɛ, ɛno akyire na ɔkɔɔ Wesley Girl's ntoasoɔ sukuu wɔ Cape-Coast, kɔsuaa GCE Advanced Level nsɔhwɛ. Ɔwiee ne Bachelor degree wɔ Kwame Nkrumah University of Science and Technology a Ɔsuaa Pharmacy wɔ afe apem ahankron ne aduokron nkron. Ɔnyaa PhD wɔ Pharmacology firii King's College London wɔ mfeɛ mpem mmienu ne nson mu. Dickson hyɛɛ n'adwuma ase sɛ ɔkyerɛkyerɛni wɔ Kwame Nkrumah University of Science and Technology wɔ mfeɛ mpem mmienu. Aberɛ a ɔkɔɔ UK sɛ ɔkɔtoa n'adesua so no, ɔsane baa Ghana wɔ mfeɛ mpem mmienu ne nson mu bɛtoa n'adekyerɛ wɔ Kwame Nkrumah University of Science and Technology. Wɔ mfeɛ mpem mmienu ne nkron mu no, wɔmaa no so kɔɔ ɔkyerɛkyerɛni panin diberɛ ɛna ɛno akyire no ɔkunini wɔ mfeɛ mpem mmienu ne du nan.